
Për një ndryshim në udhëzimin nr.2365, datë 26.11.2008 “Mbi zbatimin e vendimit të këshillit të ministrave nr.277,d atë 18.6.1997 “Për përfitimin nga statusi i të verbrit”, i ndryshuar”

Në mbështetje të nenit 102 pika 4 të Kushtetutës së Republikës së Shqipërisë dhe në bazë të pikës 16 të vendimit të Këshillit të Ministrave nr.277, datë 18.6.1997 “Për përfitimet nga statusi i të verbërit”, të ndryshuar

Udhëzoj:

Në udhëzimin e Ministrit të Punës, Çështjeve Sociale dhe Shanseve të Barabarta nr.2365, datë 26.11.2008 “Mbi zbatimin e vendimit të Këshillit të Ministrave nr.277, datë 18.6.1997 “Për përfitimin nga statusi i të verbërit”, i ndryshuar”, bëhen këto ndryshme:
1. Germa “a” e pikës 2, ndryshon si më poshtë:
“a”Certifikatë personale ose kopje të letërnjoftimit, e cila ripërtërihet çdo fillim viti.
2. Germa “f” e pikës 2, ndryshon si më poshtë:
“f” Kopje e noterizuar e letërnjoftimit, kur kujdestari është i zgjedhur jashtë familjes.
3. Përmbajtja e pikës 17 ndryshohet si më poshtë:
“17 Drejtoria e Përgjithshme e Shërbimit Social Shtetëror pajis me librezën e re të verbërisë të gjithë personat e verbër. Afati i vlefshmërisë së librezës është në përputhje me afatin e komisionimit, të përcaktuar në vendimin e KMPV-së”.
4. Në pikën e 20 të udhëzimit, pas togfjalëshit “certifikatë personale me fotografi…” shtohet togfjalëshi: “…ose kopje të letërnjoftimit”.
Ky udhëzim hyn në fuqi menjëherë.

